text: L'activitat ramadera dels nostres avantpassats va poblar les muntanyes i els camins de corrals on es guardava el ramat.
  Fa uns quants anys, Francesc Àlvaro en va comptar trenta-cinc només al terme d'Onda, comarca de la Plana Baixa. Alguns, però, ja no han arribat fins als nostres dies, i d'altres han sofert remodelacions significatives. De ben conservats en la seua forma original, hi han pocs. La gran majoria presenten un aspecte ruïnós, com els de les fotos. Aquests són el de la Creueta i el de Sales, ambdós a la partida de la Murtera.
  Una vegada la ramaderia cessà, van perdre el seu ús i començà la seua degradació. No obstant això, encara queden corrals que s'usen hui en dia per a guardar bestiar ben a prop d'Onda, a la Serra d'Espadà.